બોર્ડ સભ્યોએ કહ્યું હતું કે ઓચિંતી રદ કરાયેલી હજ સબસિડી અનેક વર્ષોથી હજ પર જવા માટે અરજી કરનારને ખાસ અવસર તથા હાજીઓની રહેવાની સુવિધાની બાબતોની પ્રધાન સાથે ચર્ચા કરાશે. 2022ને બદલે ઓચિંતી રદ કરાયેલી સબસિડીની પડનારી માઠી અસર વિશે ચર્ચા કરાઈ હતી. અમે સભ્યોની ચિંતાથી પ્રધાનને વાકેફ કરાવીશું. અમે સબસિડી રદ ન કરવાની વિનંતી સરકારને કરી હતી પરંતુ સરકારે અમારી વિનંતી ઠુકરાવી હતી. આનો કોઈ ત્વરિત ઉકેલ નથી, પરંતુ અમે આ બાબત નકવી સમક્ષ ઉઠાવીશું. સભ્યોએ ક્વૉટા રદ કરવાનો અને જહાજમાં હજ પર જવાના મુદ્દા ઉઠાવ્યા હતા. હજ કમિટીના સભ્ય હુસેન દલવાઈએ કહ્યું હતું કે અગાઉ હજ પર ન જનાર લોકોને ખાસ અવસર અપાય છે. અનેક વાર અરજી કરનાર લોકોની એક યાદી છે, આ યાદી પણ સરકારે રદ કરી છે. આ ખાસ કેટેગરીના લોકો મારી પાસે આવે છે.